CELEX: 32003D0593
Language: hr
Date: 2003-08-07 00:00:00
Title: 2003/593/EZ: Odluka Komisije od 7. kolovoza 2003. o izmjeni Odluke 2003/43/EZ o utvrđivanju razreda reakcije na požar određenih građevnih proizvoda (priopćena pod brojem dokumenta C(2003) 2592)  Tekst značajan za EGP

13/Sv. 54
            
            
               HR
            
            
               Službeni list Europske unije
            
            
               73
            
         32003D0593
   
               L 201/25
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 7. kolovoza 2003.
   o izmjeni Odluke 2003/43/EZ o utvrđivanju razreda reakcije na požar određenih građevnih proizvoda
   (priopćena pod brojem dokumenta C(2003) 2592)
   (Tekst značajan za EGP)
   (2003/593/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 20. stavak 2.,
   budući da:
   
               (1)
            
            
               Odlukom Komisije 2003/43/EZ (3) utvrđuju se razredi reakcije na požar određenih građevnih proizvoda, naime panela na bazi drva.
            
         
               (2)
            
            
               Odluku 2003/43/EZ treba prilagoditi tehničkom napretku uključivanjem određenih proizvoda od gipsa, određenih visokotlačnih ukrasnih laminatnih ploča i određenih proizvoda od konstrukcijskog drveta u skladu s razredbom koja je utvrđena u Odluci Komisije 2000/147/EZ od 8. veljače 2000. o izmjeni Direktive Vijeća 89/106/EEZ u vezi s razredbom reakcije na požar građevnih proizvoda (4).
            
         
               (3)
            
            
               Stoga Odluku 2003/43/EZ treba na odgovarajući način izmijeniti.
            
         
               (4)
            
            
               Mjere predviđene ovom Odlukom u skladu su s mišljenjem Stalnog odbora za graditeljstvo,
            
         DONIJELA JE OVU ODLUKU:
   Članak 1.
   Prilog Odluci 2003/43/EZ mijenja se kako je utvrđeno u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 7. kolovoza 2003.
      
         
            Za Komisiju
         
         Erkki LIIKANEN
         
            Član Komisije
         
      
   
   
      (1)  SL L 40, 11.2.1989., str. 12.
   
      (2)  SL L 220, 30.8.1993., str. 1.
   
      (3)  SL L 13, 18.1.2003., str. 35.
   
      (4)  SL L 50, 23.2.2000., str. 14.
   
      PRILOG
      U Prilogu Odluci 2003/43/EZ dodaju se sljedeće tablice i napomena:
      
         „TABLICA 2.
         
            Razredi reakcije na požar gipsanih proizvoda
         
         
                     Gipsana ploča
                  
                  
                     Nazivna debljina ploče
                     (mm)
                  
                  
                     Gipsana jezgra
                  
                  
                     Gramatura papira (1)
                     
                     (g/m2)
                  
                  
                     Razred (2)
                     
                     (osim podnih obloga)
                  
               
                     Gustoća
                     (kg/m3)
                  
                  
                     Razred reakcije na požar
                  
               
                     Usklađeno s EN 520 (osim perforiranih ploča)
                  
                  
                     ≥ 9,5
                  
                  
                     ≥ 600
                  
                  
                     A1
                  
                  
                     ≤ 220
                  
                  
                     A2-s1, d0
                  
               
                     ≥ 12,5
                  
                  
                     ≥ 800
                  
                  
                     > 220 ≤ 300
                  
                  
                     B-s1, d0
                  
               
            Napomena: Krajnje korištenje
         
         Gipsane ploče postavljaju se i učvršćuju na jedan od dva načina:
         
                     (a)
                  
                  
                     
                        Učvršćene mehanički na potpornu podkonstrukciju
                     
                     Ploče, ili (u slučaju višeslojnih sustava) barem krajnji sloj ploča, učvršćuju se mehanički na metalnu podkonstrukciju (izrađenu od komponenti koje su precizno utvrđene u EN 14195) ili na drvenu podkonstrukciju (u skladu s EN 336 i ENV 1995-5).
                     Kada podkonstrukcija predviđa potporne dijelove samo u jednom smjeru, najveći raspon između potpornih dijelova ne smije prijeći dimenzije jednake 50 puta debljine ploča. Kada podkonstrukcija uključuje potporne dijelove u dva smjera, najveći raspon u oba smjera ne smije prijeći 100 puta debljine ploča.
                     Ploče se mehanički učvršćuju vijcima ili čavlima, koje treba učvrstiti kroz debljinu ploča u podkonstrukciju po središnjoj osi, ne prelazeći 300 mm izmjerenih po dužini svakog potpornog dijela.
                     Svi spojevi između ploča u potpunosti se popunjavaju smjesom za brtvljenje kako je utvrđeno u EN 13963.
                     Šupljine koje nastaju od podkonstrukcije iza ploča mogu stvoriti zračni prostor ili se mogu napuniti izolacijskim materijalom čiji je razred reakcije na požar najmanje A2-s1, d0.
                  
               
                     (b)
                  
                  
                     
                        Izravno učvršćene ili vezane uz tvrdu podlogu (sustav suhih podloga)
                     
                     Ploče se učvršćuju izravno na tvrdu podlogu čiji je razred reakcije na požar najmanje A2-s1, d0.
                     Ploče se mogu učvrstiti vijcima ili čavlima kroz debljinu ploča u tvrdu podlogu ili se mogu vezati uz podlogu pomoću sloja ljepljive smjese na bazi gipsa. U oba slučaja vijci ili čavli ili sloj ljepljive smjese postavljaju se po središnjoj osi najviše na 600 mm uspravno i vodoravno.
                     Svi spojevi između ploča u potpunosti se popunjavaju smjesom za brtvljenje kako je utvrđeno u EN 13963.
                  
               TABLICA 3.
         
            Razredi reakcije na požar visokotlačnih ukrasnih laminatnih ploča
         
         
                     Visokotlačne ukrasne laminatne ploče (3)
                     
                  
                  
                     Podaci o proizvodu
                  
                  
                     Najmanja gustoća
                     (kg/m3)
                  
                  
                     Najmanja ukupna debljina
                     (mm)
                  
                  
                     Razred (4)
                     
                     (osim podnih obloga)
                  
               
                     Unutarnje kompaktne HPL ploče bez zaštitnog sredstva protiv požara (FR) (5)
                     
                  
                  
                     Kompaktna HPL ploča u skladu s EN 438-4 tip CGS
                  
                  
                     1 350 
                  
                  
                     6
                  
                  
                     D-s2, d0
                  
               
                     Unutarnje kompozitne HPL ploče bez zaštitnog sredstva protiv požara (FR) s podlogom na bazi drva (5)
                     
                  
                  
                     Kompozitne ploče koje sadrže HPL bez zaštitnog sredstva protiv požara (FR) koje udovoljavaju zahtjevima EN 438-3, spojene ljepilom na obje strane jezgre na bazi drva bez FR-a najmanje debljine 12 mm, u skladu s EN 13986, uz uporabu PVAc-a ili termoreaktivnog ljepila
                  
                  
                     Jezgra na bazi drva najmanje gustoće 600
                     HPL najmanja gustoća 1 350 
                  
                  
                     12 mm jezgre na bazi drva s HPL ≥ 0,5 mm spojene na obje strane
                  
                  
                     D-s2, d0
                  
               TABLICA 4.
         
            Razredi reakcije na požar proizvoda od konstrukcijskog drveta (6)
            
         
         
                      
                  
                  
                     Podaci o proizvodu
                  
                  
                     Najmanja poprečna gustoća (8)
                     
                     (kg/m3)
                  
                  
                     Najmanja ukupna debljina
                     (mm)
                  
                  
                     Razred (7)
                     
                     (osim podnih obloga)
                  
               
                     Konstrukcijsko drvo
                  
                  
                     Vizualno ili strojno razvrstano konstrukcijsko drvo pravokutnog presjeka koji je oblikovan piljenjem ili blanjanjem ili na neki drugi način, ili okruglog presjeka
                  
                  
                     350
                  
                  
                     22
                  
                  
                     D-s2, d0
                  
               
      
         (1)  Određena u skladu s EN ISO 536 i s najviše 5 % sadržaja organskih aditiva.
      
         (2)  Razredi kako su predviđeni u Tablici 1. Priloga Odluci 2000/147/EZ.
      
         (3)  Ili izravno učvršćene (tj. bez procjepa) na materijal otpornosti na požar A2-s1, d0 ili bolje i gustoće od najmanje 600 kg/m3, ili postavljene na drveni ili metalni potporni okvir, s neventiliranim procjepom (tj. otvorom samo na vrhu) od najmanje 30 mm, šupljina tako oblikovana na zadnjoj strani s reakcijom na požar razreda A2-s1, d0 ili bolje.
      
         (4)  Razredi kako su predviđeni u Tablici 1. Priloga Odluci 2000/147/EZ.
      
         (5)  U skladu s europskom normom EN 438-7.
      
         (6)  Primjenjuje se na sve vrste koje pokrivaju proizvodne norme.
      
         (7)  Razredi kako su predviđeni u Tablici 1. Priloga Odluci 2000/147/EZ.
      
         (8)  Uvjetovano europskom normom EN 13238.”